Pielikums

Madonas novada pašvaldības domes

15.06.2021. lēmumam Nr.264

(prot.Nr.14, 29.p.)

**MANTAS DĀVINĀJUMA (ZIEDOJUMA) LĪGUMS**

Elektroniskā dokumenta parakstīšanas laiks ir

laika zīmoga pievienošanas datums un laiks

 **Nodibinājums “Labdarības fonds “Cilvēkiem””**, reģ. Nr. 50008243891, juridiskā adrese: Katrīnas iela 12, Rīga, LV1045 (turpmāk – Dāvinātājs), tās valdes priekšsēdētājas Dinas Repšas personā, kura darbojas uz Dāvinātāja statūtu pamata, no vienas puses, un

 **Madonas novada pašvaldība**, reģistrācijas Nr. 90000054572, juridiskā adrese: Saieta laukums 1, Madona, LV-4801 (turpmāk – Apdāvinātais), tās domes priekšsēdētāja Agra Lungeviča personā, kurš darbojas uz Madonas novada pašvaldības 09.07.2009. saistošo noteikumu Nr. 1 “Madonas novada pašvaldības nolikums” pamata, no otras puses (abi kopā saukti arī – Puses vai par – Pusi katrs atsevišķi), bez viltus, maldiem vai spaidiem,

ņemot vērā, ka:

* ir vienošanās par to, ka Dāvinātājs uzdāvinās Apdāvinātajam vides objektu, kuru Apdāvinātais novietos Madonas pilsētā;
* Dāvinātājs organizēja metu konkursu (turpmāk – Konkurss) vides objekta Madonā radīšanai;
* Konkursa rezultātā tika pieņemts lēmums dabā īstenot Aigara Bikšes ideju par vides objektu “Ievirpuļot pasauli”;
* Dāvinātājs 22.03.2021. ir noslēdzis autoratlīdzības līgumu ar Aigaru Bikši par skulptūras “Ievirpuļot pasauli” radīšanu, kur skulptūra ir jārada un jāuzstāda ne vēlāk kā līdz 25.03.2022. (ieskaitot);
* Apdāvinātā \_\_.\_\_.2021. lēmumu Nr. \_\_\_ “Par dāvinājuma pieņemšanu” (protokols Nr. \_\_. \_\_.p.);

 Puses savstarpēji vienojas un noslēdz šo dāvinājuma (ziedojuma) līgumu (turpmāk – Līgums):

**I. Līguma priekšmets**

1. Dāvinātājs dāvina (ziedo) un Apdāvinātais pieņem dāvinājumā skulptūru “Ievirpuļot pasauli”, kura tiks izgatavota atbilstoši Dāvinātāja un Aigara Bikšes (turpmāk – Dāvanas autors) 22.03.2021. autoratlīdzības līguma Nr. 2021.02.22-1 noteikumiem (turpmāk – Dāvana) un kuru Dāvinātājs nodod Apdāvinātajam īpašumā ne vēlāk kā līdz 31.03.2022. (ieskaitot). Apdāvinātais Dāvanu pieņems savā īpašumā, pilnā sastāvā, ar visiem tās piederumiem, tiesībām un pienākumiem, tādā stāvoklī un kārtībā, kādā tā atradīsies dabā tās uzstādīšanas brīdī. Dāvana tiek novērtēta 88 119,37 *euro* (astoņdesmit astoņi tūkstoši viens simts deviņpadsmit *euro* un 37 centi) apmērā. Puses vienojas, ka Dāvanas nodošanas brīdī tās vērtība var tikt precizēta.

2. Dāvinājuma (ziedojuma) mērķis – ņemot vērā Apdāvinātā funkciju gādāt par administratīvās teritorijas labiekārtošanu, Dāvanu kā vides objektu novietot Madonā skvērā blakus Madonas kultūras namam (zemes vienībā ar kadastra apzīmējumu 7001 001 1404).

**II. Dāvinātāja tiesības un pienākumi**

3.1. Dāvinātājam ir tiesības prasīt un saņemt no Apdāvinātā informāciju par to, kādam mērķis dāvinājums ir izlietots, kā arī, ja nepieciešams, pārbaudīt attiecīgās informācijas patiesīgumu.

3.2. Dāvinātājam ir tiesības atsaukt dāvinājumu (ziedojumu), ja tas nav izlietots Līgumā norādītajam mērķim vai ir pieļauti citi Līguma noteikumu pārkāpumi, un atprasīt no Apdāvinātā dāvinājuma (ziedojuma) priekšmetu vai, ja tas nav iespējams, pieprasīt atlīdzināt šī Līguma 1.punktā noteikto dāvinājumu (ziedojumu) vērtību.

3.3. Dāvinātājs veic visu valsts un pašvaldības nodevu apmaksu, ja tādi būs nepieciešami, lai Dāvanu pieņemtu un novietotu Līgumā noteiktajā vietā.

**III. Apdāvinātā tiesības un pienākumi**

4.1. Apdāvinātajam ir tiesības prasīt dāvinājuma (ziedojuma) nodošanu, ja Dāvinātājs nenodod dāvinājumu (ziedojumu) Līgumā noteiktajā termiņā.

4.2. Apdāvinātā pienākums ir izlietot Dāvanu tikai Līguma 2.punktā norādītajam mērķim.

4.3. Apdāvinātā pienākums, pēc Dāvinātāja lūguma, sniegt visu Dāvinātāju interesējošo informāciju par dāvinājuma (ziedojuma) izmantošanu.

4.4. Apdāvinātais veiks Dāvanas uzturēšanas un apkopes darbus saskaņā ar Dāvanas autora sniegtajām rekomendācijām un norādījumiem.

4.5. Apdāvinātais nodrošinās visus saskaņošanas, atļauju saņemšanas darbus būvvaldē u.c. institūcijās, kas būs nepieciešami saistībā ar Dāvanas novietošanu dabā.

4.6. Apdāvinātais atbild par Dāvanas iespējamiem bojājumiem pēc pieņemšanas nodošanas akta parakstīšanas.

**VI. Noslēguma jautājumi**

5.1. Dāvana tiek nodota Apdāvinātajam īpašumā ar pieņemšanas nodošanas aktu. Dāvana pēc tās uzstādīšanas un pieņemšanas – nodošanas akta parakstīšanas ir Apdāvinātā īpašums. Ja objektīva no Dāvinātāja vai attiecīgi Apdāvinātā gribas vai darbības neatkarīga iemesla dēļ, kuru Dāvinātājs vai attiecīgi Apdāvinātais iepriekš nevarēja paredzēt un novērst, nevar notikt Dāvanas nodošana vai pieņemšana, tad attiecīgā Puse iesniedz otrai Pusei motivētu iesniegumu, un Puses rīkojas saskaņā ar Līguma 5.2.apakšpunktu.

5.2. Līgums var tikt grozīts un papildināts, par ko Puses noslēdz atsevišķu rakstisku vienošanos un ko apliecina ar pušu rekvizītiem un parakstiem. Visi papildinājumi pie šī Līguma ir neatņemama tā sastāvdaļa.

5.3. Jautājumus, kuri nav atrunāti šajā Līgumā, Puses risina atbilstoši spēkā esošajiem LR normatīvajiem aktiem.

5.4. Dāvinātājs nedod Apdāvinātajam piekrišanu publiski izpaust dāvinājuma (ziedojuma) līgumā ietverto informāciju, izņemot to, kas uzskatāma par vispārpieejamu informāciju saskaņā ar valsts normatīvajiem aktiem.

5.5. Visus strīdus, kas Pusēm varētu rasties saistībā ar šī Līguma izpildi, puses risina pārrunu ceļā, ja puses nevar vienoties, tad strīdus jautājums tiek nodots izskatīšanai tiesā, atbilstoši spēka esošajiem normatīvajiem aktiem.

5.6. Līgums sastādīts uz 2 (divām) lapaspusēm.

|  |  |
| --- | --- |
| Dāvinātājs**Nodibinājums “Labdarības fonds “Cilvēkiem””**Valdes priekšsēdētāja \_\_\_\_\_\_\_\_\_\_\_\_\_\_\_\_\_\_\_\_\_\_\_\_ D.Repša  | Apdāvinātais**Madonas novada pašvaldība**Domes priekšsēdētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.Lungevičs |

DOKUMENTS PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU